钦定古今图书集成/明伦汇编/氏族典/第132卷 > 《廖用贤尚友录》 > 辛普明
## 钦定古今图书集成/明伦汇编/氏族典/第132卷 > 《廖用贤尚友录》 > 辛普明

按《南齐书吴达之传》：河南辛普明，侨居会稽，自少与
兄同处一帐，兄亡，以帐施灵座。夏月多蚊，普明不以
露寝见色。兄将葬，邻人嘉其义，赙助甚多。普明初受，
后皆反之。赠者甚怪，普明曰：“本以兄墓不周，故不逆
来意。今何忍亡者馀物以为家财。”后遭母丧，几至毁
灭。扬州刺史豫章王辟为义曹从事，年五十卒。